钦定古今图书集成/明伦汇编/氏族典/第046卷 > 《廖用贤尚友录》 > 危纯中
## 钦定古今图书集成/明伦汇编/氏族典/第046卷 > 《廖用贤尚友录》 > 危纯中

按《邵武府志》：“纯中，字守道。英毅沉重，言笑不苟。早丧
父，事母诚敬，事兄如父。母死，会纯中应试省闱，奔归
则尸腐不堪，抱尸不舍，泣血号天。兄病几死，纯中朝
夕抱负，汤药亲尝，历数月未尝倦。领万历庚子乡荐，
司理广东、琼州，执法不徇。奏最，擢夔州司马。未几，以疾卒。”